Sitt neustem bestoot Helmpflicht. Füre Fahrer. Was d'Passagiere mache isch nid so usschlaggäbend. Mir ziends vor e Helm aazzieh. Will wenns eim moll ufe Ranze schlittlet und me sich de Kopf ohni Helm uffschlot… sehr uncool. Vor allem bi de Spitäler wo me do hett.  ES GITT KEI MFK! Sehr sehr cool! Was fahrt fahrt. Wenns nümm fahrt…  Päch gsi. Do gitts Gfährt, do ischs e Wunder, dass do überhaupt no irgendöppis lauft. Do letschti isch mim Motodop (Töfflitaxi) Fahrer 3 moll d'Ketti usekeit uff unserer Fahrt. In dr schwiz wär är scho lang zu Läbeslänglich in einzelhaft verurteilt worde für das Töff wonerm hett.  D'Schattesitte vom ganze isch halt, dass d'Luft um die grosse Strosse ume scho nid so super isch, oder dass es schnäll moll passiert, dass me in ere schwarze Abgaswolke landet. Um ehrlich z'sy schloni mi grad mit emne Hueste  ume, wo vermuetlich vom Verkehr chunnt. Uncool…